Na osnovu člana 72. stav 1. tačka 5) Zakona o graničnoj kontroli („Službeni glasnik RS”, broj 24/18),

Ministar unutrašnjih poslova donosi

**PRAVILNIK**

**o načinu podnošenja zahteva i izdavanja saglasnosti za uređenje prostora uz državnu granicu**

"Službeni glasnik RS", broj 65 od 24. avgusta 2018.

Član 1.

Ovim pravilnikom propisuje se način podnošenja zahteva za izdavanje saglasnosti za uređenje prostora uz državnu granicu.

Član 2.

Nosilac aktivnosti izrade prostornog ili urbanističkog plana, u postupku izrade i donošenja prostornih i urbanističkih planova kojima se planira uređenje prostora na udaljenosti do 100 metara od granične linije, zahtev za pribavljanje saglasnosti podnosi pisanim putem, elektronski ili na drugi pogodan način.

Član 3.

Zahtev za pribavljanje saglasnosti, nadležni organ uprave podnosi pisanim putem, elektronski i na drugi pogodan način i uz njega prilaže: dokaz o vlasništvu ili pravu korišćenja nepokretnosti/objekta i situaciju sa označenim objektom na kome se izvode radovi ukoliko je objekat već izgrađen, projekat i tehnički opis planiranih radova.

Član 4.

Ovaj pravilnik stupa na snagu osmog dana od dana objavljivanja u „Službenom glasniku Republike Srbije”.

Broj 01-8096/18-3

U Beogradu, 20. avgusta 2018. godine

Ministar,

dr **Nebojša Stefanović,** s.r.